**ОШ „ФРАНЦЕ ПРЕШЕРН“**

**11090 БЕОГРАД**

**СТАНКА ПАУНОВИЋА ВЕЉКА 45**

На основу чл. 22. став 1. Закона о јавној својини („Сл. гл. РС“ бр.72/11, 88/13, 105/14), члана 6. и 7. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Сл. гл. РС““ бр.24/12 – у даљем тексту: Уредба), Решења о начелној сагласности градске управе ХХI-04-463.3-135/2015 од 5.11.2015., Одлуке Школског одбора Основне школе „Франце Прешерн“, бр.307 од 11.05.2022. године , Комисија ОШ „Франце Прешерн“ објављује

**ЈАВНИ ОГЛАС**

**о спровођењу поступка прикупљања писмених понуда путем јавног оглашавања о давању у закуп непокретности у јавној својини**

**Предмет давања у закуп,** путем прикупљања писмених понуда, су просторије Школе, Станка Пауновића Вељка 45, 11090 Београд и то:

1. велика фискултурна сала, површине 400 m2, са уграђеним кошевима, паркетним подом и уграђеним осветљењем са две свлачионице и тоалетима која се користи за тренинге кошарке, одбојке, рукомета,фудбала **– радним данима од 19 и викендом од 08 часова уз услов да би се у случају забране коришћења сале до 21 радним данима од стране министарства просвете ти термини били пребачени на коришћење викендом**
2. школски хол, површине 100 m2 са подним мермерним плочама који се користи за тренинге фолклора, плеса и других спортова - **радним данима од 20 часова**
3. учионица површине 55 метара квадратних која би се користила за школе језика
4. књижара школе, површине око 8 m2, школе као засебан простор са постављеним полицама за ту намену, грејањем и осветљењем

Предметне просторије издају се на период од две школске године и то од 1.9.2022. године до 14.06.2024. године. Просторије које су предмет овог огласа не могу бити предмет подзакупа.

Закупац је у обавези да просторије користи искључиво у складу са наменом и у складу са уговором и редовно плаћа закупнину. У цену закупа урачунати су сви комунални трошкови.

**Напомена: За време празника када је Школа затворена и за време распуста по школском календару термини не могу да се користе и сходно томе неће бити фактурисани.**

Почетни износ закупнине износи:

1. Велика фискултурна сала- почетна цена закупа по једном сату коришћења радним данима- 2.900,00 динара од тога се 2500 динара плаћају школи а 400 динара техничком особљу које дежура
2. Школски хол- почетна цена закупа по једном сату коришћења је 1000,00 динара
3. Учионица - почетна месечна цена је 15.000,00 динара
4. Књижара школе- почетна месечна цена је 22.500,00 динара.

Цена сата закупа се може мењати само одлуком Школског одбора у циљу усклађивања са тржишним ценама закупа пословног простора на територији општине Раковица, Града Београда или другим прописом.

Право учешћа имају правна лица ради организовања спортова и активности наведених у огласу.

Понуда обавезно мора да садржи:

* назив и сeдиштe правног лица,број телефона
* кoпиjу рeшeња o упису правнoг лица у рeгистар кoд надлeжнoг oргана и копију потврде о пореском идентификационом броју,
* оверено пунoмoћje за лицe кoje заступа пoднoсиoца приjавe ,
* просторију коју понуђач жели да закупи и термини закупа,
* спорт/активност коју понуђач жели да обавља
* дoказ o уплати дeпoзита,
* изнoс понуђене закупнинe по сату - односно месечну закупнину
* понуда мора бити потписана од стране овлашћеног лица и оверена печатом

Неблаговремене и непотпуне понуде ће бити одбачене и подносиоци неће моћи учествовати у поступку.

Сваки понуђач је у обавези да уплати депозит у износу од 1.000,00 динара на рачун 840-1011666-66. Свим учесницима који нису успели у прикупљању писмених понуда односно који нису изабрани као најповољнији понуђачи, депозит ће бити враћен у року од 15 дана на рачун понуђача.

Понуђач понуду подноси у затвореној и запечаћеној коверти лично или поштом на адресу: Основна школа „Франце Прешерн“, Станка Пауновића 45, 11090 Београд, са назнаком „Понуда за закуп – не отварати“.

Понуде се достављају до 24.6.2022 до 10.00 часова.

Подносиоци неблаговремене или непотпуне понуде не могу учествовати у поступку прикупљања писмених понуда, а непотпуне или неблаговремене понуде се одбацују.

 **Основни критеријум за избор најповољнијег понуђача је висина понуђене закупнине.**

Уколико у поступку два или више понуђача понуди исти износ закупнине , комисија ће позвати само те понуђаче да у року од три дана од дана пријема позива доставе нову писмену затворену понуду са увећаним износом закупнине у односу на претходно дату понуду. Уколико позвани понуђачи у року од три дана не доставе нову понуду или доставе са истоветном закупнином комисија задржава право да избор најповољнијег понуђача изврши по слободном уверењу.

Поступак ће се сматрати успешним у случају да пристигне најмање једна благовремена и потпуна понуда у којој је прихваћен почетни износ закупнине.

Лице чија је понуда најповољнија дужно је да у року од 15 дана од дана добијања обавештења приступи закључењу уговора. Одлуку о избору најповољнијег понуђача након спроведеног поступка јавног прикупљања писмених понуда на предлог комисије доноси Школски одбор.

Уколико изабрани најповољнији понуђач одустане од учињене понуде након окончања поступка, односно не закључи уговор о закупу, уговор ће бити понуђен следећем најповољнијем понуђачу.

Додатне информације и обавештења у вези са овим огласом, заинтересовани понуђачи могу добити свакога раднога дана од 10.00 до 12.00 часова, на телефон број 011/3581-528

Особа за контакт је секретар Горан Јоксимовић.